216 



5080 Je regnie et si vueil croire 

 En celuy qui fist ciel et terre 

 Et qui voulut la mort porter . 

 Pour tous les humains conforter, 

 Qui tous alloient a dampnement. 



Laurens. 



5085 Renonces vous entièrement 

 En Sathan et a sa cautelle, 

 Et croyez en la loy nouvelle, 

 C'est au Père et a son Filz 

 Et aussi au sainct Esperitz: 



5090 Ung dieu et une mesme essence? 



Ypolite. 

 Com avez dit, sans différence, 

 Nous croyons sans en faii'e doubte. 

 Je vous requier pour ma gent toute 

 Et pour moy le sainct sacrement. 



La femme. 

 5095 Donnez nous le baptisement 



Ou non de Dieu, le roy des roys. 

 Qui pour nous mourut en la croix: 

 Ainsi le croy et le vueil croire. 

 Hz se agenouUent. 



Laurens. 

 Agenouillez vous tous a terre 

 5100 Et dictes que vous requérez. 



Tous ENSEMBLE. 



Le sainct batesme. 



Laurens. 



Vous l'aurés, 



Puis que trestous l'avez requis. 

 Je vous baptise, mes amys, 

 lu nomine patris et filii et spiritus 



santi. 



5105 Mes frères, je vous avertis 

 Que en la foy vous estes mys. 

 Ne craignez peine ne martire 

 Pour plaire a Jesus, nostre sire. 

 Pour nous voulut la mort souffrir; 



5110 Pourtant devon noz corps offrir '"i- 



A martire pour son amour. 

 Se nous porton peine et doulour 

 En ceste vie corporelle, 

 Nostre ame en sera plus belle 



5115 Devant Dieu, nostre rédempteur. 

 C'est nostre escu et nostre cueur, 

 Nostre appuy et nostre deffence, 

 C'est celuy qui bien recompense 

 Le travail, l'angoisse et la peine 



5120 Que porte créature humaine 

 Pour soustenir la noble foy; 

 C'est nostre Dieu, c'est nostre roy. 

 Qui eu cent double nous rendra 

 Les biens que pour luy on fera. 



5125 Pourtant, mes amys, soyez fermes, 

 Prenez la croix pour toutes armes 

 Encontre toute aversité. 



Ypolite. 

 Jamais pour peine ne durté 

 Que on puisse a mon corps faire 

 5130 Homme ne me voirra retraire 

 De croire en Dieu de trinité. 



La femme. 



Par ce auron félicité, 



Si ne vueil aller au contraire 



5082 Et que. 5106 Qui. 5118 Lieu manque. 



